Връщат част от мерките срещу разпространението на коронавирусаМачове и всякакви спортни събития ще се провеждат без публика По време на инзвънреден брифинг министърът на здравеопазването Кирил Ананиев съобщи , че връща част от по - строгите противоепидемични мерки . Той обясни , че сутринта се е провела редовната среща между него , премиера Борисов и Националния оперативен щаб . След нея се е състояла видеоконферентна среща между министър - председателя , НОЩ и областните управители и е взето решение да се върнат част от противоепидемичните мерки . Областните управители докладваха на премиера , че в някои райони на страната няма регистрирани случаи на коронавирус , а в други – не се наблюдава увеличение на заразените . От доклада на областните управители стана ясно още , че заразата се разпространява предимно заради това , че не се спазват мерките , разпоредени от здравното министерство , за прилагане в закритите пространства . Министърът на здравеопазването Кирил Ананиев докладва на премиера , че според всекидневния анализ отмяната на мерките , наложена с цел връщане към нормалния живот , не доведе до очакваните резултати . „ Затова ще възстановим някои от мерките , които действаха допреди три седмици “ , изтъкна в хода на срещата министър Ананиев . Той изброи конкретните предложения , насочени към ограничаване събирането на повече хора на едно място : 1 . Всички колективни и индивидуални спортни мероприятия с тренировъчен и състезателен характер за всички възрастови групи на открито и закрито ще се провеждат без публика . 2 . Не се разрешават посещенията в дискотеки , пиано бар , нощен бар , нощни клубове и други подобни нощни заведения за развлечения на закрито . А на открито се допуска при заетост на местата до 50 % от общия им капацитет при спазване на физическа дистанция от 1 , 5 м и другите изисквания . 3 . Не се разрешават също групови празненства с присъствие над 30 човека на открито и на закрито . 4 . Като четвърта мярка влиза засиления контрол от страна на държавните органи – БАБХ ще засили проверките по заведенията , ГИТ на работодателите , а РЗИ за общото спазване на правилата . Новата заповед на здравния министър влиза в сила в 00 : 00 часа на 10 юли . Много разчитаме на областните управители да засилят контрола и да взимат конкретни решения в зависимост от конкретната ситуация на местно ниво , заяви още здравният министър . По време на брифинга главният държавен здравен инспектор доц . Ангел Кунчев , обясни , че „ ще има контрол и той ще е много жесток , а когато установим втори път такъв пропуск ще предлагаме затваряне на заведенията “ ( бел . ред . : става дума за неносене на маски от персонала ) . В отговор на журналистически въпрос здравният министър уточни , че новите мерки ще са в сила до второ нареждане . Във връзка със състоянието на болниците , Ананиев обясни , че около 20 % от установените носители на новия коронавирус са настанени за болнично лечение , като една част от тях спокойно могат да бъдат лекувани и у дома . Това дава възможност при настъпване на по - тежка ситуация да бъдат освободени бързо легла за пациенти , които ще се нуждаят от тях , обясни още той .